După georgianul Anzor Mekvabishvili, de la Universitatea Craiova, alți doi fotbaliști străini din campionatul României vor merge la Euro 2024. Este vorba despre albanezii Naser Aliji, de la FC Voluntari, și Arlind Ajeti, de la CFR Cluj.
Ei se află în lotul nominalizat de selecționerul Sylvino pentru Campionatul European. Albania a avut parte de o tragere la sorți infernală și a căzut în grupă cu Spania, Italia și Croația.
Naser Aliji a jucat 61 de meciuri pentru Voluntari în ultimele două sezoane, retrogradând luna aceasta. El are și cetățenie elvețiană, dar a ales să reprezinte Albania. Aliji a jucat pentru naționala Elveției inclusiv la nivelul Under 21.
Albania este însă a treia națională din cariera lui Aliji. Fundașul stânga a debutat în fotbalul international pentru Macedonia U 14, având drept de joc pentru această reprezentativă, deoarece s-a născut în Macedonia.
În vârstă de 30 de ani, Aliji, care a mai jucat în România și la Dinamo. El a făcut parte din lotul Albaniei și la EURO 2016, unde însă nu a prins niciun minut pe teren. Fotbalistul are 13 selecții la națională, dar nu e titular.
Al doilea convocat este Arlind Ajeti, de la CFR Cluj. Acesta a fost adus la club de Andrea Mandorlini, dar după demiterea acestuia n-a mai jucat. El a prins în ultimele 11 partide, un singur minut, în confruntarea cu Rapid de luna aceasta.
Ca și Aliji, Arlind Ajeti are și cetățenie elvețiană, evoluând pentru această reprezentativă până la U 21. Apoi a ales Albania și a a făcut parte din lotul echipei la EURO 2016. Ba, chiar a jucat contra României și a fost omul meciului în victoria albanezilor cu 1-0.
Albania s-a calificat la EURO 2024 dintr-o grupă cu Polonia, Cehia, Feroe și Moldova. Albanezii au terminat grupa pe primul loc, la egalitate de puncte cu Cehia, dar înaintea Poloniei, care a ajuns la baraj.
În lotul convocat de brazilianul Sylvinho nu se regăsește niciun fotbalist din campionatul intern. Cei mai mulți stranieri provin din Italia, în frunte cu Asllani, campion cu Inter Milano.
Lotul Albaniei pentru EURO 2024:
Portari: Etrit Berisha (Empoli), Elhan Kastrati (Citadella), Simon Simoni (Brentford), Thomas Strakosha (Eintracht Frankfurt)
Fundaşi: Naser Aliji (FC Voluntari), Arlind Ajeti (CFR Cluj), Ivan Balliu (Rayo Vallecano), Berat Djimsiti (Atalanta), Elseid Hysaj (Lazio), Adrian Ismajli (Empoli), Marash Kumbulla (Sassuolo), Enea Mihaj (Famalicao), Mario Mitaj (Lokomotiv Moscova)
Miljlocaşi: Amir Abrashi (Grasshopers), Kristjan Asllani (Inter Milano), Nedim Bajrami (Sassuolo), Medon Berisha (Lecce), Klaus Gjasula (Darmstadt), Qazim Laçi (Sparta Praga), Ernest Muçi (Beșiktaș), Ylber Ramadani (Lecce)
Atacanţi: Jasir Asani (Gwangju), Armando Broja (Fulham), Mirlind Daku (Rubin Kazan), Arbër Hoxha (Dinamo Zagreb), Rey Manaj (Sivasspor), Taulant Seferi (Baniyas)